Lav et referat af nedenstående tekst:

Tekst:
Det er ikke lige hver dag, at Limfjordstunnelen lukker ned for biltrafik. Men det gør den lørdag aften fra klokken 19.15 og to timer frem. Og det er fordi, rigtig mange nordjyder trækker i træningstøjet og går en tur sammen. I alt deltager 3.526 i det helt nye gå-event, der har fået navnet WALKin Nordjylland. - Vi er helt vildt glade for at så mange har meldt sig til. Vi kan jo se, at flere og flere bruger gåture som motionsform. Og med det her arrangement vil vi gerne skabe et event, som kan motivere endnu flere til at gå ture, siger Rune Andersen, der er kommunikationsmedarbejder ved DGI Nordjylland. For mens løberne har store events som Aalborg Halvmarathon, har DGI Nordjylland for første gang arrangeret en begivenhed kun for gående. Fire Walk-ruter i smuk natur Deltagerne kan på lørdag fra klokken 14 komme ud på fire ruter: 8 km, 13 km, 17 km og 27 km. - Vi gør alt, hvad vi kan, for at det er lækre ruter, man kommer ud på. Vi kan se, at mange familier har meldt sig til 8 km-ruten, som går over Limfjordsbroen, ud forbi Stigsborg Brygge, tilbage til Slotspladsen og så ned gennem tunnelen. Her går over 2.000 med på ruten. Det er en fin og behagelig rute. Og så er 17 kilometer-ruten klart den flotteste rute. Den går ud forbi ”Verdens Ende” og hen over Kulturbroen. Vi har gjort meget for at lave fire smukke ruter. Flere og flere vil gerne kombinere gåtur med smuk natur, og det bliver det her i hvert fald, fortæller Rune Andersen fra DGI. Den mest populære rute - vurderet på tilmeldte - er 8 kilometer-ruten. Her er 2.126 deltagere med. På 13 kilometer-ruten fra Vodskov til Aalborg er 486 deltagere med, 17 kilometer-ruten fra Aalborg er 496 med og på 27 kilometer-ruten fra Nørhalne eller Aalborg er 418 med. KORT: Se alle fire ruter Om den helt lange distance siger Rune Andersen fra DGI: - Det er en lang tur, men utrolig smuk også. Her kommer deltagerne gennem Hammer Bakker. Det er 27 km og den længste rute på lørdag. Distancen er for dem, der gerne vil udfordre sig selv, fortæller han. Målområde på Havnefronten Når deltagerne er kommet op ad tunnelen, så går de alle mod Havnefronten i Aalborg, hvor der skal hygges. - Alle får en unik medalje, og så skal der hygges med musik og mulighed for mad fra food trucks og drikkevarer fra Fur Bryghus. Det bliver så godt. Vi glæder os, siger Rune Andersen. Der er lukket for tilmelding til WALKin Nordjylland.

Referat:
Fællesskabet og hyggen er i højsædet, når mere end 3.500 deltagere gennemfører fire naturskønne gåruter, der alle slutter med en tur igennem Limfjordstunnelen. TV2 Nord sender direkte fra starten og tæt på målstregen.